stanford-oval/wikipedia huggingface dataset:
ג'ין שאהין
ביוגרפיה

שאהין נולדה בשם סינתיה ג'ין באוורס (Cynthia Jeanne Bowers) בסנט צ'ארלס שבמיזורי, פרבר של העיר סנט לואיס. היא גדלה בפנסילבניה וסיימה שם את התיכון. לאחר מכן למדה לתואר ראשון באנגלית באוניברסיטת שיפנסבורג בפנסילבניה וכן לתואר שני באוניברסיטת מיסיסיפי. היא לימדה בתיכון במיסיסיפי ועברה להתגורר בניו המפשייר ב-1973, שם לימדה גם כן בתיכון והחזיקה בחנות תכשיטים יחד עם בעלה ביל שאהין.
כחברת המפלגה הדמוקרטית, היא עבדה במספר קמפיינים, בהם מסע הבחירות המוצלח של ג'ימי קרטר לנשיאות ב-1976. בשנת 1992 נבחרה לחברה בבית המחוקקים של ניו המפשייר וכיהנה בו עד דצמבר 1996. ב-1996 נבחרה למשרת מושלת ניו המפשייר לאחר שגברה על יריבה הרפובליקני, וכן שוב ב-1998 וב-2000. היא האישה הראשונה שנבחרה כמושלת ניו המפשייר. בבחירה שלא לרוץ לכהונה רביעית כמושלת, התמודדה לסנאט ב-2002, אך הפסידה ליריבה הרפובליקני ג'ון סונונו.
באפריל 2005 מונתה למנהלת המוסד לפוליטיקה שבאוניברסיטת הרווארד, עד שבחרה לשוב לפוליטיקה והתמודדה בבחירות לסנאט מטעם ניו המפשייר בנובמבר 2008, כאשר הפעם הביסה את יריבה הקודם ג'ון סנונו. בכך הייתה שאהין לנציגה הדמוקרטית הראשונה בסנאט מטעם ניו המפשייר מאז ג'ון דקרין, ששירת במשרה זו בשנים 1975–1980. בכך גם הייתה לאישה הראשונה בהיסטוריה של ניו המפשייר אשר מכהנת גם כמושלת וגם כסנאטורית. בנובמבר 2014 נבחרה לכהונה שנייה. וב-2020 בשלישית.
בנובמבר 2024 הייתה אחת מ-19 סנאטורים דמוקרטים ועצמאים שתמכו באמברגו נשק על ישראל. בקונגרס ה-119 של ארצות הברית החלה לשמש כחברה הבכירה בוועדת החוץ של הסנאט.
ב-13 במרץ 2025 הודיעה שאהין כי אין בכוונתה להתמודד לתקופת כהונה רביעית בבחירות 2026.
שאהין נשואה לביל ואם לשלושה ילדים.
הערות שוליים

↑  Sen. Jeanne Shaheen Wins N.H. Senate Race, Beating GOP’s Scott Brown, הוול סטריט ג'ורנל, 4 בנובמבר 2014
↑  "Nineteen Senate Democrats vote to block U.S. aid to Israel"
↑  סטיב פיפלס, In blow to Democrats, Sen. Jeanne Shaheen will not seek reelection in New Hampshire, באתר AP‏, 13 במרץ 2025 (באנגלית)
| --- | --- |
בקרת זהויות :  GND: 1192980530  ISNI: 0000 0004 1020 2976  LCCN: no2013063563  SNAC: w6kh30zz  US Congress: S001181  VIAF: 304586241   WorldCat (עם VIAF): 304586241
אל תפילו את המיליון

| --- | --- |
 סוגה:  שעשועון 
 מנחים:  Davina McCall 
 ארץ מקור:  הממלכה המאוחדת
 שפות:  אנגלית 
 שידור
 רשת שידור:  ערוץ 4
 תקופת שידור מקורית:  24 במאי 2010 – 2019 
 קישורים חיצוניים
 אתר רשמי
 דף התוכנית ב-IMDb
 
"אל תפיל את המיליון" (במקור באנגלית: The Million Pound Drop) הוא שעשועון טלוויזיה בריטי שפותח על ידי חברת אנדמול ושודר לראשונה בערוץ 4 הבריטי ביוני 2010, בהנחייתה של דווינה מקול. במסגרת השעשועון זוגות מתמודדים מקבלים בתחילת המשחק מיליון לירה שטרלינג, ומטרתם היא לענות בשידור חי על 8 שאלות ולהמר על המיליון. אם נשאר על השולחן כסף אחרי 8 השאלות, הם זוכים בסכום.
פורמט התוכנית

בתחילת המשחק מקבלים זוג המתמודדים מיליון ליש"ט במזומן, המחולקים לחבילות של 25,000 ליש"ט לכל חבילה (40 חבילות כסף בסך הכל). לאורך המשחק יש 8 שאלות המחולקות ל-3 קבוצות שונות:
שאלות 1 - 4 הכוללות 4 תשובות אפשריות
שאלות 5 - 7 הכוללות 3 תשובות אפשריות
שאלה 8 ואחרונה הכוללת 2 תשובות אפשריות
בתחילת כל שאלה ניתנת למתמודדים דקה שלמה בה הם מחלקים את הכסף על שולחן מיוחד הנבנה לצורך התוכנית, המפוצל ל-4 דלתות שונות, כאשר מעל כל דלת יש מסך וכל תשובה מופיעה בכל אחד מן המסכים. במהלך הדקה המתמודדים יכולים לפצל את הכסף ולהמר על מספר תשובות אפשריות, אך לא ניתנת להם האפשרות לפצל את הכסף על כל התשובות האפשריות. לדוגמה: בשאלה הראשונה הכוללת ארבע תשובות אפשריות ניתן לפצל את הכסף עד שלוש תשובות אפשריות.
בתום הדקה, כאשר הכסף מפוזר על השולחן, מוצגת התשובה הנכונה, ובמהלך זה כל דלת של תשובה לא נכונה נצבעת בצבע אדום, נפתחת והכסף שהמתמודדים הימרו על התשובות של דלתות אלו נופלים מתחת לרגליהם, אל צוות מאבטחים מיוחד האוסף את הכסף במהלך המשחק.
אם אחרי 8 שאלות נשאר כסף על השולחן, המתמודדים זוכים בסכום הנמצא על השולחן. אם באחת השאלות כל הכסף שעל השולחן נופל מתחת לרגליהם של המתמודדים, המשחק נגמר והמתמודדים יוצאים מהאולפן ללא כסף.
צוות מיוחד של מאבטחים שומר כל הזמן על הכסף המזומן, הן במקום בו נשמר הכסף והן באולפן במהלך החזרות והשידור החי.
האולפן

בשל מורכבות השעשועון, נבנה אולפן מיוחד.
האולפן בנוי משלושה חלקים מרכזיים:
זירת המשחק - החלק המרכזי של האולפן. הזירה העגולה עומדת במרכז האולפן בגובה של 3 - 4 מטרים מעל פני הקרקע. על זירה זו נבנה שולחן מיוחד שבו יש 4 דלתות, מהן הכסף נופל מתחת לזירה.
תחתית הזירה - החלק התחתון של הזירה, ממנו אוספים את הכסף שנופל במהלך המשחק.
מרפסות הקהל - 2 מרפסות גבוהות יותר מהזירה, שנמצאות במרחק שווה ממנה, עליהן הקהל עומד וצופה במה שקורה בזירה.
הגרסה הישראלית

זיכיון לשידור התכנית בישראל הוענק לראשונה ל"קשת", אז זכיינית ערוץ 2, ששידרה את התכנית בין השנים 2010–2011. השם שנבחר באותה תקופה היה "אל תפיל את המיליון". התכנית שודרה בימי שישי, והוגשה על ידי ארז טל. התוכנית זכתה להצלחה רבה, וחולקה לתוכנית עצמה, שהוקלטה מראש, ולמשדר בשידור חי שהונחה על ידי טל ואלירז שדה, במהלכו יכלו הצופים להשתתף ולזכות בפרס כספי.
ב-2021, כעשור לאחר מכן, פורסם כי התכנית תשוב לשידור, והזיכיון הועבר לידי רשת מדיה, המפעילה את ערוץ 13. שם התכנית שונה ל"אל תפילו את המיליון", ואת הגרסה החדשה מנחה אברי גלעד. בדומה לגרסת קשת, גם הגרסה החדשה שובצה לשידור בערבי שישי. מספר פרקים לאחר תחילת העונה, באיחור יחסי לעומת הגרסה הקודמת, השיקה רשת משחק באתר האינטרנט שלה המדמה את השעשועון, בו ניתן לשחק על 500 אלף שקלים מדומים, הן לאחר השידור והן במהלכו, אך להבדיל מגרסת קשת שבה ניתן היה לזכות בכסף אמיתי במשחק - בגרסה החדשה המשחק הוא להנאה בלבד, ולא ניתן לזכות בו בסכומי כסף אמיתיים, גם כאשר משחקים בזמן התכנית המשודרת. מספר פרקים לאחר הפעלת המשחק בשידור חי, נאמר כי המשתתפים במשחק יזכו בפרס, אך לא צוין עד כה מהו הפרס.
פומרניה המערבית

פומרניה המערבית (בפולנית: zachodniopomorskie) היא אחת משש-עשרה הווייוודות של פולין. שוכנת בצפון-מערב פולין, וגובלת בצפון בים הבלטי, במזרח בווייוודות פומרניה ופולין גדול, בדרום בווייוודה לובוש, ובמערב בגרמניה.
בירתה של פומרניה המערבית והעיר הגדולה ביותר בה היא העיר שצ'צ'ין, השוכנת במערבה.
מקור השם

ווייוודת פומרניה המערבית נושאת את שמו של האזור ההיסטורי "פומרניה", אשר הווייוודה יושבת במרכזו של אזור היסטורי זה. בפולנית מכונה האזור Pomorze, בגרמנית Pommern, ובלטינית Pomerania. שמות אלו, לדעת רוב החוקרים, קשורים לביטוי מהסלאבית עתיקה po-more, צירוף של po – אשר משמעותו "ליד" או "בסמוך", ו-more – אשר משמעותו "ים". בכך מרמז הביטוי לאפיון המרכזי של פומרניה, אזור החוף של דרום הים הבלטי. פומרניה מוזכרת לראשונה במסמך משנת 1046 במרומז, ובצורה מפורשת מספר שנים לאחר מכן. במהלך המאה ה-12 משתמשע ההיסטוריון גאלוס אנונימוס שימוש רב במונח "פומרניה" לתיאור בקירוב של האזור שאנו מכנים כיום בשם זה. לחיבוריו הייתה תרומה להפיכתו של המונח למקובל. אדם נוסף שבאותה התקופה פעל באזור היה המיסיונר הגרמני אוטו מבמברג, אשר ביצע שימוש רב בכתביו בכינוי "פומרניה".
גאוגרפיה

פומרניה המערבית יושבת על חציו המערבי של החוף הפולני לים הבלטי, וממנו היא משתרעת דרומה לפנים הארץ. בעוד שפלת החוף במזרח חוף הים הבלטי, בווייוודה פומרניה, צרה יחסית, כאשר זו ממשיכה מערבה אל תוך פומרניה המערבית היא מתרחבת לכיוון דרום, כאשר אגן ההיקוות של נהר האודר מנקז את מימי אזור זה ואלו שמדרום לו אל הים הבלטי. נהר הנייסה נשפך לים במפרץ פומרניה, בצמוד לגבול פולין-גרמניה של ימינו, בקצה המערבי של פומרניה המערבית. בכך במידה רבה מתלכדת פומרניה המערבית עם השפלה הרחבה של אזור פולין גדול. עוד מערבה, בשטחי גרמניה, שפלת החוף מתרחבת עוד יותר לכיוון דרום. חלקים נרחבים של פומרניה המערבית כוללים בעיקר שדות חקלאיים. בדרום הווייוודה, ובעיקר בדרום מזרחה, מצויים יערות רבים.
הטמפרטורה השנתית הממוצעת בשצ'צ'ין, בירת הוויווידה, היא 9.1 מעלות צלזיוס. החודש הקר ביותר הוא ינואר (עם טמפרטורה ממוצעת של 0.2 מעלות צלזיוס), והחודש החם ביותר הוא יולי (עם טמפרטורה ממוצעת של 18.6 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 557.5 מ"מ.
בפומרניה המערבית יש שני פארקים לאומיים (Park Narodowy), שבעה פארקי נוף (Park krajobrazowe) ו-114 שמורות טבע (Rezerwat przyrody).
היסטוריה

| לוח תקופות היסטוריות של פומרניה המערבית | לוח תקופות היסטוריות של פומרניה המערבית | לוח תקופות היסטוריות של פומרניה המערבית |  |
| --- | --- | --- | --- |
| עד 990 | שבטים סלאבים וגרמאנים | שבטים סלאבים וגרמאנים |  |
| 990-1025 | המדינה הפולנית הראשונה | המדינה הפולנית הראשונה |  |
| 1025-1034 |  | הממלכה הפולנית הראשונה |  |
| 1034-1227 | שבטים סלאבים וגרמאנים | שבטים סלאבים וגרמאנים |  |
| 1227-1653 |  | דוכסות פומרניה |  |
| 1653-1701 |  | נסיכות ברנדנבורג-פרוסיה |  |
| 1701-1867 |  | ממלכת פרוסיה |  |
| 1867-1871 |  | הקונפדרציה הצפון-גרמנית |  |
| 1871-1919 |  | הקיסרות הגרמנית |  |
| 1919-1933 |  | רפובליקת ויימאר |  |
| 1933-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה. בדרך כלל השליטה באזור נחלקה על ידי מספר ישויות שיש שונות.
בתקופת ימי הביניים היה חבל פומרניה מחולק בין האיחוד הפולני-ליטאי, ממלכת שוודיה, וממלכת ברנדנבורג-פרוסיה. עקב פוריות החבל ונגישותו לחוף הים הבלטי, כל המעצמות סביבו ביקשו לשלוט בו. במהלך השנים ישבו במקום פולנים וגםגרמנים אתניים.
במסגרת שלום וסטפאליה עבר רוב החבל, כולל בירתו שצ'צ'ין, לשליטת ממלכת שוודיה. בשנת 1720 כבשה פרוסיה את רוב החלקים בחבל שהיו בשליטת ממלכת שוודיה, ובשנת 1815, עם סיום כיבושי נפוליון, הועברו לפרוסיה שטחים נרחבים, כל חבל פומרניה וכל חבל פרוסיה המזרחית. עם איחוד גרמניה (1871) צורף החבל לקיסרות הגרמנית, בהסכמה בין המעצמות, וזאת למרות שחלק נכבד מתושביו נותרו בעלי זהות פולנית.
בעקבות תבוסתה של גרמניה במלחמת העולם הראשונה, הוסכם בהסכם ורסאי (1919) על העברת חלק מהחבל לידי פולין כחלק מהמסדרון הפולני, וזאת כנגד רצונה של גרמניה. עם פלישת גרמניה הנאצית לפולין בשנת 1939, נכבש חבל פומרניה המערבית על ידי הצבא הגרמני, שפעל לטיהור אתני ויישוב אזרחים גרמניים במקום. התושבים הפולנים גורשו אל מעבר לגבול, ויהודי המקום הובלו למחנות ריכוז ורובם נרצחו בשואה.
עם סיום מלחמת העולם השנייה וקביעת קו אודר-נייסה כגבול בין גרמניה לפולין, סופח חבל פומרניה לפולין, כולל בירת החבל, העיר שצ'צ'ין, הממוקמת ממערב לקו אודר-נייסה. במסגרת תיקוני הגבולות, הועברו חלקים קטנים מהחבל, ממערב לעיר שצ'צ'ין, לשליטת גרמניה המזרחית. רוב תושבי החבל הגרמניים גורשו. עם העברת האזור לתחום השליטה הסובייטית, לימים פולין, שונו שמות הערים והאזורים השונים בו, בעלי צליל גרמני, לשמות סובייטיים ופולניים. חבל פומרניה ההיסטורי קרוי כיום "פומרניה המערבית", והוא המחוז המערבי ביותר של פולין.
ערים, יישובים ומחוזות > ערים

בפומרניה המערבית ישנם 65 ערים, עיירות וכפרים.
| הערים הגדולות בפומרניה המערבית>  | הערים הגדולות בפומרניה המערבית> תמונה | הערים הגדולות בפומרניה המערבית> סמל | הערים הגדולות בפומרניה המערבית> שם | הערים הגדולות בפומרניה המערבית> אוכלוסייה (2014) | הערים הגדולות בפומרניה המערבית> מחוז |
| --- | --- | --- | --- | --- | --- |
| 1 |  |  | שצ'צ'ין   Szczecin | 408,105 | עצמאי |
| 2 |  |  | קושאלין   Koszalin | 109,165 | עצמאי |
| 3 |  |  | סטארגרד   Stargard | 69,251 | מחוז סטארגרד |
| 4 |  |  | קולובז'ג   Kołobrzeg | 46,830 | מחוז קולובז'ג |
| 5 |  |  | שווינואוישצ'ה   Świnoujście | 41,322 | עצמאי |
| 6 |  |  | שצ'צ'ינק   Szczecinek | 40,615 | מחוז שצ'צ'ינק |
| 7 |  |  | פוליצה   Police | 33,571 | מחוז פוליצה |
| 8 |  |  | ואלץ'   Wałcz | 26,182 | מחוז ואלץ' |
| 9 |  |  | ביאלוגרד   Białogard | 24,631 | מחוז ביאלוגרד |
| 10 |  |  | גולניוב   Goleniów | 22,777 | מחוז גולניוב |
| 11 |  |  | גריפינו   Gryfino | 21,599 | מחוז גריפינו |
ערים, יישובים ומחוזות > מחוזות

בפומרניה המערבית ישנם 21 מחוזות, מתוכם שלוש ערים מחוזיות.
| מחוזות פומרניה המערבית |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | שצ'צ'ין   Szczecin | 408,105 | 300 |  |  |
|  | קושאלין   Koszalin | 109,165 | 98 |  |  |
|  | שווינואוישצ'ה   Świnoujście | 41,322 | 197 |  |  |
מחוזות רגילים
|  | מחוז סטארגרד   Powiat stargardzki | 120,627 | 1,519 | 10 | סטארגרד |
|  | מחוז גריפינו   Powiat gryfiński | 83,808 | 1,869 | 9 | גריפינו |
|  | מחוז גולניוב   Powiat goleniowski | 82,360 | 1,615 | 6 | גולניוב |
|  | מחוז קולובז'ג   Powiat kołobrzeski | 79,636 | 724 | 7 | קולובז'ג |
|  | מחוז שצ'צ'ינק   Powiat szczecinecki | 78,976 | 1,765 | 6 | שצ'צ'ינק |
|  | מחוז פוליצה   Powiat policki | 75,024 | 665 | 4 | פוליצה |
|  | מחוז מישליבוז'   Powiat myśliborski | 67,569 | 1,182 | 5 | מישליבוז' |
|  | מחוז קושאלין   Powiat koszaliński | 66,014 | 1,653 | 8 | קושאלין |
|  | מחוז גריפיצה   Powiat gryficki | 61,539 | 1,017 | 6 | גריפיצה |
|  | מחוז דראבסקו   Powiat drawski | 58,260 | 1,764 | 6 | דראבסקו פומורסקיה |
|  | מחוז סלאבנו   Powiat sławieński | 57,809 | 1,043 | 6 | סלאבנו |
|  | מחוז ואלץ'   Powiat wałecki | 54,544 | 1,414 | 5 | ואלץ' |
|  | מחוז חושצ'נו   Powiat choszczeński | 49,768 | 1,327 | 6 | חושצ'נו |
|  | מחוז ביאלוגרד   Powiat białogardzki | 48,770 | 845 | 4 | ביאלוגרד |
|  | מחוז שווידווין   Powiat świdwiński | 48,426 | 1,093 | 6 | שווידווין |
|  | מחוז קמיין   Powiat kamieński | 47,876 | 1,003 | 6 | קמיין פומורסקי |
|  | מחוז פיז'יצה   Powiat pyrzycki | 40,481 | 726 | 6 | פיז'יצה |
|  | מחוז לובז   Powiat łobeski | 37,891 | 1,065 | 5 | לובז |
הערות שוליים

↑  Der Name Pommern (po more) ist slawischer Herkunft und bedeutet so viel wie „Land am Meer“. (Pommersches Landesmuseum, German)
↑  The American Heritage Dictionary of the English Language, Fourth Edition, 2000, Pomerania: "Pomerania is the medieval Latin form of German Pommern, itself a loanword in German from Slavic. The Polish word for Pomerania is Pomorze, composed of the preposition po, "along, by," and morze, "sea." The Slavic word for sea, more, which becomes morze in Polish, comes from the Indo-European noun *mori–, "sea," the source of Latin mare, "sea," and the mer- of English mermaid."
↑  Labuda: Historia Pomorza do roku 1466.
↑  Werner Buchholz, Pommern, Siedler, 1999, ISBN 3-88680-272-8
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Łódzkie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, Zachodniopomorskie
| --- | --- |
בקרת זהויות :  NLI: 987007489317505171  GND: 4596754-4  LCCN: n2001105283  MusicBrainz: 78ab1f28-e113-4491-a483-09addee2ecdc  NKC: ge116794  VIAF: 140911838   WorldCat (עם VIAF): 140911838
קוסימו פנצאגו

| --- | --- |

 לידה:  12 באוקטובר 1591 קלוסון, איטליה 
 פטירה:  13 בפברואר 1678 (בגיל 86) נאפולי, ממלכת נאפולי 
 יצירות ידועות:  Villa Donn'Anna, Certosa di San Martino 
 
קוזימו פנצאגו (באיטלקית: Cosimo Fanzago;‏ קלוסון, 12 באוקטובר 1591 – נאפולי, 13 בפברואר 1678) היה אדריכל ופסל איטלקי, שנחשב בדרך כלל לאמן הגדול ביותר בתקופת הבארוק בנאפולי, איטליה.
ביוגרפיה

פאנצאגו נולד בקלוסון (המחוז הנוכחי של ברגמו) במשפחה של יוצקי ארד ואדריכלים. ב-1608, לאחר שהייה קצרה בקייטי, עבר לנאפולי. שם (לפי מה שכתב ב-1612) הוא הוכשר כפסל שיש ובונה אצל הפסל הטוסקני אנג'לו לאנדי.
עבודתו החשובה הראשונה הייתה אנדרטת הקבר של מריו קראפה, קרוב משפחתו של אוליביירו קראפה.
ההתחלה האדריכלית החדשה שלו הייתה התכנון של כנסיית San Giuseppe dei Vecchi (הושלם ב-1669).
גלריה

פסל דוד מאת פאנצאגו בכנסיית ג'זו נאובו בנאפולי
פסל ירמיהו בכנסיית ג'זו נאובו בנאפולי
צריח סנט ג'נארו בנאפולי
צריח סנט דומניקו בנאפולי
עיצוב מזרקת מונטיאוליבטו ובראשה פסל קרלוס השני בנאפולי
שותף ביצירת מזרקת נפטון בנאפולי
הטבח בחוף זיקים

| חלק מטבח שבעה באוקטובר, מלחמת חרבות ברזל |
| --- | --- |
 תאריך:  7 באוקטובר 2023
 תאריך עברי:  כ"ב בתשרי ה'תשפ"ד
 מקום:  חוף זיקים
 מטרה:  אזרחים
 קואורדינטות:  31°36′48″N 34°30′17″E﻿ / ﻿31.613333333333°N 34.504722222222°E﻿ / 31.613333333333; 34.504722222222
 סוג:  פיגוע ירי
 נשק:  7 סירות גומי עם מחבלים חמושים, מתוכן 2 הושמדו רובה סער, רימון יד מטול rpg
 הרוגים:  19
 חטופים:  לא ידוע
 פצועים:  לא ידוע
 מבצע:  חמאס חמאס
 מספר מפגעים:  לא ידוע
 מפגעים הרוגים:  לא ידוע
 מניע:  טרור אסלאמי
  (למפת מערב הנגב מוגדלת) חוף זיקים(למפת מערב הנגב רגילה) חוף זיקים he
 
הטבח בחוף זיקים בוצע על ידי ארגון הטרור חמאס בבוקר שמחת תורה ה'תשפ"ד, 7 באוקטובר 2023, בחוף זיקים הסמוך לגדר הגבול בצפון רצועת עזה, כחלק ממתקפת הפתע על ישראל.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
הטבח

בשעה 06:29 בבוקר ה-7 באוקטובר 2023 נשמעה אזעקת צבע אדום בחוף זיקים, שהוא החוף הדרומי ביותר בחופי הים התיכון של ישראל, מלווה במטח כבד של רקטות ופצמ"רים שנורו מרצועת עזה. עשרות הנופשים שהיו במקום מיהרו לחפש מחסה. חלקם נכנסו למיגונית שבחוף, אחרים ניסו למצוא מקלט בתאי השירותים הממוגנים, וקבוצה נוספת, שמנתה כ-20-30 מבלים, ניסתה לרוץ לעבר מחנה זיקים הסמוך בתקווה למצוא הגנה. בשעה 06:35 חדרו לשטח הימי של ישראל שבע סירות גומי ועליהן מחבלי קומנדו ימי של חמאס. חיל הים זיהה את הסירות התוקפות והצליח להשמיד חמש מהן, אך שתיים נוספות, שהיו עמוסות במחבלים ובאמצעי לחימה, הצליחו להגיע לחוף. מיד עם נחיתתם על החוף פתחו המחבלים באש לכל עבר.
בשעה 06:40 הגיע כוח קטן של לוחמים מגדוד 51 של חטיבת גולני, אשר שהה במחנה זיקים, במטרה לתת מענה מהיר למתקפה. הם נכנסו לקרב יריות מול המחבלים זמן קצר לאחר שפרקו מרכבם. בשעה 06:45, בזמן הקרב בין כוח גולני למחבלים, שבעה אזרחים הסתתרו בתוך תאי השירותים שבחוף, בהם חמישה צעירים כבני 17. אחד הנערים, שחף קרייף, שלח סרטון לקרוביו שבו תיעד את חילופי האש שהתרחשו מחוץ לתאים. באותם רגעים, חייל גולני התמקם בכניסה לשירותים וניסה להדוף את המתקפה. כעבור זמן קצר, הלוחמים נסוגו לאחור, תוך שהם משאירים מאחוריהם את רכב הסוואנה הצבאי שבו הגיעו מהבסיס. בשעה 06:50, לאחר שכוח גולני נסוג וכמעט כל הנוכחים בחוף נרצחו, המחבלים נעו לעבר המיגונית, שם הסתתרו 14 אזרחים. בזמן שהם התקשרו לכוחות ההצלה בניסיון לבקש סיוע, נשמעו ברקע יריות. תשעה מהשוהים במיגונית נורו למוות, וחמישה הצליחו להימלט מהמקום.
בשעה 07:00, לאחר נסיגת הכוח הצבאי, המחבלים נכנסו אל תוך תאי השירותים ופתחו בירי ללא הבחנה. לפחות שישה אזרחים נרצחו במקום. לאחר מכן, המחבלים עזבו את החוף תוך שהם נוסעים ברכב הסוואנה הצבאי שלוחמי גולני הותירו מאחוריהם. הם המשיכו בנסיעתם לעבר קיבוץ זיקים ולבסיסי צה"ל הסמוכים. בשעה 07:10 ניסו בני משפחותיהם של השוהים בחוף ליצור איתם קשר, אך ללא הצלחה. במהלך היום ניסו שוב ושוב לפנות לכוחות הביטחון בבקשת סיוע, אך לא זכו למענה מספק.
בשעה 12:00 הגיעו כוחות ראשונים לחוף במטרה לחפש ניצולים ולפנות גופות. בין המחלצים היו חיילים ואזרחים, בהם ארז אשל, מנהל מכינה, וחניכו נעם דוד. כאשר הגיעו למקום, דייג מקומי צעק לעברם כי "שוחטים אותנו בחוף". לאחר סריקות הם הצליחו לחלץ 17 אזרחים, אך מרביתם כבר היו ללא רוח חיים. במהלך החיפושים, המיגונית לא אותרה. בשעה 14:00, כשהמשפחות המשיכו לנסות לגלות מה עלה בגורל יקיריהן, הגיע אביו של שחף קרייף לחוף יחד עם בנו הבכור. כשהתקרב לתא השירותים, הבחין בשלוליות דם וסימני גרירת גופות על הרצפה. הוא חשש כי גופות הנרצחים נלקחו מהמקום. רק כעבור מספר ימים קיבלו המשפחות הודעה רשמית על מות יקיריהן.
בשעה 16:00 סגרו כוחות הביטחון את הגישה לחוף, בעוד בני משפחותיהם של הנעדרים הגיעו בניסיון להבין מה עלה בגורל יקיריהם, שנותק עימם הקשר. באותה עת, גופות הנרצחים במיגונית עדיין לא התגלו, והם הוגדרו כנעדרים.
לאחר הטבח

ביום שלמחרת, ב-8 באוקטובר, זיהו בקריות השליטה של חיל הים חמישה מחבלים שהסתתרו במבנה סמוך לחוף. המחבלים חוסלו באמצעות ירי מכלי שיט של חיל הים. בנוסף, שני מחבלים נוספים זוהו באזור ונהרגו בקרב מול כוח צה"ל. ב-10 באוקטובר, שלושה ימים לאחר תחילת האירועים, אותרו ארבעה מחבלים נוספים באזור חוף זיקים. לאחר קרב קצר מול כוחות צה"ל, הם נהרגו.
ב-16 באוקטובר, בעקבות לחץ מצד משפחות הנעדרים, נכנסו צוותי זק"א יחד עם כוחות הביטחון לסריקות נוספות בחוף. במהלך החיפושים אותרה המיגונית, ובה נמצאו תשע גופות. לאחר השלמת תהליך הזיהוי, המשפחות קיבלו את ההודעה הקשה על מות יקיריהן.
ב-24 באוקטובר, ניסה כוח מחבלים נוסף לחדור דרך חוף זיקים באמצעות יציאה מפיר מנהרה ברצועת עזה. החולייה זוהתה על ידי חיל הים והותקפה, כאשר כל חבריה חוסלו. ב-28 באוקטובר חוסל רא'תב אבו צהיבאן, מפקד הכוח הימי של חטיבת עזה, במתקפה של חיל האוויר. צהיבאן היה אחראי לתכנון והובלת ניסיון החדירה הימי ארבעה ימים קודם לכן.
כשישה חודשים לאחר האירועים, ב-4 באפריל 2024, החוף עדיין נותר סגור למבקרים. עם זאת, החלו במקום עבודות שיקום במטרה להחזירו לפעילות עתידית.
לאחר הטבח > אבדות

המחבלים שהצליחו להגיע לחוף רצחו כ-19 אזרחים ששהו בחוף, בהם אב ובנו.
המחבלים המשיכו מהחוף לקיבוץ זיקים וניסו לחדור לתוכו אבל כיתת הכוננות המקומית בלמה אותם והרגה שישה מהם. ב-10 באוקטובר כוח שריון (מגדוד 52) בשיתוף יחידת מגלן זיהה ארבעה מחבלים בחוף זיקים שנותרו מהכוח שפשט ב-7 באוקטובר והכווין לשם כוח מגדוד 17 שחיסל אותם.
הערות שוליים

↑  שמות חלק מהנרצחים בחוף זיקים
1 2  ניר דבורי, ‏דקה אחר דקה: כך פשט הכוח הימי של חמאס על חוף זיקים | תיעוד חדש, באתר ‏מאקו‏, 16 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
↑   הילו גלזר, קומץ מפקדים הצילו בגופם 90 טירונים. סיפורו של הקרב ההירואי בזיקים, באתר הארץ, 19 באוקטובר 2023
1 2 3 4 5 6 7 8 9  כאן 7.10.360: הסיפור של חוף זיקים בשבעה באוקטובר, באתר כאן 11 – תאגיד השידור הישראלי
↑  מירב כהן‏, "חוף זיקים בשבת בבוקר זה חור שחור. לא נוצרה מילה שתתאר את גודל המחדל", באתר וואלה, 12 באוקטובר 2023;
נטעלי שם טוב, שחף הצליח לתעד את רגעי האימה של הטבח בחוף זיקים - ומאז נעדר, באתר חדשות 13, 11 באוקטובר 2023
↑  אילנה קוריאל, אריה ובנו אלי נרצחו כשהלכו לדוג בחוף זיקים: "הבנו שצריך רק להמתין לבשורה המרה", באתר ynet, 27 באוקטובר 2023
↑  ארנולד נטייב, ‏בכיר נוסף בלילה אחד: מפקד הכוח הימי של חטיבת עזה חוסל | צפו בתיעוד, באתר מעריב אונליין, 28 באוקטובר 2023
↑  אילנה קוריאל, אריה ובנו אלי נרצחו כשהלכו לדוג בחוף זיקים: "הבנו שצריך רק להמתין לבשורה המרה", באתר ynet, 27 באוקטובר 2023
↑  אמיר בוחבוט‏, המודיעין החסר, הפשיטה על חוף זיקים והחילוץ שהתעכב: כך נכשל חיל הים ב-7 באוקטובר, באתר וואלה, 10 בנובמבר 2023
↑  צה"ל, ארבעה מחבלים חוסלו בחוף זיקים, באתר X, ‏10 באוקטובר 2023
אליפות הנשים של NXT

| אליפות הנשים של NXT>  חגורת אליפות הנשים של NXT (2017–היום).פרטים | אליפות הנשים של NXT>  חגורת אליפות הנשים של NXT (2017–היום).פרטים |  חגורת אליפות הנשים של NXT (2017–היום)>  |
| --- | --- | --- |
| ארגון מפעיל | WWE |  |
| מותג | NXT |  |
| תאריך יצירה | 5 באפריל 2013 |  |
| האלופה הנוכחית | סטפני ואקר |  |
| תאריך זכייה | 11 במרץ 2025 |  |
| סטטיסטיקות | סטטיסטיקות |  |
| האלופה הראשונה | פייג' |  |
| הכי הרבה זכיות | 2 זכיות: שיינה בייזלר  שארלוט פלייר  רוקסן פרז |  |
| האלופה לזמן הארוך ביותר | אסקה ‏(510 ימים) |  |
| האלופה לזמן הקצר ביותר | אינדי הארטוול ‏(31 ימים) |  |
| האלופה המבוגרת ביותר | שיינה בייזלר ‏(38 שנים ו-81 ימים) |  |
| האלופה הצעירה ביותר | פייג' ‏(20 שנים ו-307 ימים) |  |
| האלופה הכבדה ביותר | ראקל גונזלס ‏(80 ק"ג) |  |
| האלופה הקלה ביותר | קיירי סיין ‏(52 ק"ג) |  |
אליפות הנשים של NXT (באנגלית: NXT Women's Championship) היא תואר אליפות היאבקות מקצועית, שנוצר על ידי הארגון האמריקאי, ה-WWE, ושייך לארגון הפיתוח שלו, NXT. האליפות נוצרה ב-5 באפריל 2013 והאלופה הראשונה הייתה פייג'. האלופה הנוכחית היא סטפני ואקר.